钦定古今图书集成/明伦汇编/宫闱典/第013卷 > 日知录 > 《绍熙元年恭上至尊寿圣皇帝寿成皇后尊号册宝乐章十首》宋·史
## 钦定古今图书集成/明伦汇编/宫闱典/第013卷 > 日知录 > 《绍熙元年恭上至尊寿圣皇帝寿成皇后尊号册宝乐章十首》宋·史

大庆殿发册宝降殿，《正安》

帝受内禅，纪元绍熙。钦崇慈亲，孝心肃祗。迺建显号，
迺蒇丕仪。发册广庭，声歌侑之。

中书令、侍中奉三宫册宝诣东阶下，用《礼安》

钟鼓交作，文物咸备。彤庭玉阶，天子是莅。咨尔辅臣，
展采错事。辅臣稽首，敢不率礼。

册宝出门正安

巍巍天宫，洞开阊阖。旗常葳蕤，剑佩杂沓。宝册启行，
法驾继发。铄哉盛典，快睹胥悦。

册宝入重华宫，《正安》

仰止皇居，九门载辟。丽日重光，非烟五色。雷动万乘，
云从百辟。咫尺重霄，鞠躬屏息。

至尊寿圣皇帝升坐，《乾安》〈降同。〉

玊玺瑶编，礼容毕具。穆穆至尊，华殿是御。德配“有虞，
绍唐授禹。于万斯年，受天之祜。”

太傅、中书令奉至尊寿圣皇帝册升殿，用《圣安》

“慈皇天临，睟表怡怡。钦哉圣子，亲奉玉卮。”鳌忭嵩呼，
欢浃华夷。迩臣捧册，是恪是祗。

太傅、侍中奉至尊寿圣皇帝宝升殿，用《圣安》

瑟彼华玉，篆鱼钮龙。与册并登，咨尔上公。咏以歌诗，
协之鼓钟，是陟是降，靡有弗恭。

太傅、中书令、侍中奉寿成皇后册宝升殿，用《圣安》

大哉乾元。既极形容。坤元德至。实与比隆。宝册并登。
勒崇垂鸿。相我缛仪。肃肃雍雍。

皇帝诣寿成殿，寿成皇后出阁升坐，《坤安》〈降同。〉

鞠育保护，母道备矣。密赞亲傅，德其至矣。彩服来朝，
慈容有喜。既受鸿名，又多受祉。

内侍官举寿成皇后册宝诣读册宝位，用《圣安》

仰瞻慈闱，登进宝册。惟时暬御，祗率厥职。曰寿曰名，
母兮兼得。俪我尊父，亿载无极。